《送新饶州陈教授》
宋代·林希逸

学深行粹乡评美，三舍成名号胜流。定价盍归群玉府，横经暂访百花洲。

湖山称侍亲行乐，岁月追思仆旧游。台府诸贤皆具眼，相知应不待相求。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。